CELEX: 62015TN0306
Language: da
Date: 2015-06-09 00:00:00
Title: Sag T-306/15: Sag anlagt den 9. juni 2015 — KV mod EACEA

24.8.2015   
            
            
               DA
            
            
               Den Europæiske Unions Tidende
            
            
               C 279/39
            
         Sag anlagt den 9. juni 2015 — KV mod EACEA
   (Sag T-306/15)
   (2015/C 279/49)
   Processprog: engelsk
   
      Parter
   
   
      Sagsøger: KV (Athen, Grækenland) (ved advokat S. Pappas)
   
      Sagsøgt: Forvaltningsorganet for Undervisning, Audiovisuelle Medier og Kultur (EACEA)
   
      Sagsøgerens påstande
   
   Sagsøgeren har nedlagt følgende påstande:
   
               —
            
            
               Afgørelse EACEA/MH/mvh/OKRAPF15D006233 af 10. april 2014 truffet af Forvaltningsorganet for Undervisning, Audiovisuelle Medier og Kultur (EACEA) om finansiering af aftale 518072-LLP-1-2011-1-DE-COMENIUS-CNW/2011-3848 med hensyn til NEST — »Network for Staff and Teachers in Childcare Services«-projektet, annulleres.
            
         
               —
            
            
               EACEA tilpligtes at betale sine egne omkostninger og at betale de af sagsøgeren i den foreliggende sag afholdte omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
               1.
            
            
               Første anbringende vedrørende et første åbenbart urigtigt skøn.
               
                           —
                        
                        
                           Den anfægtede afgørelse er behæftet med et åbenbart urigtigt skøn i forbindelse med sondringen imellem »almindelig« og »supplerende« tjeneste leveret af sagsøgerens partnere/aktionærer i løbet af det pågældende projekt, idet Forvaltningsorganet klart bortså fra arten af de af partnerne leverede tjenesteydelser, sagsøgerens generalforsamlings klare vilje til at forholde sig til og regulere disse tjenesteydelser, idet den anså dem for at udgøre en særskilt kategori, der ikke var omfattet af vedtægterne, og den omstændighed at de af partnerne leverede tjenesteydelser i forbindelse med det pågældende projekt opfyldte alle de krav, der var fastsat i den førnævnte beslutning vedtaget af generalforsamlingen.
                        
                     
         
               2.
            
            
               Andet anbringende vedrørende et andet åbenbart urigtigt skøn.
               
                           —
                        
                        
                           Den anfægtede afgørelse er behæftet med et åbenbart urigtigt skøn, for så vidt angår begrundelsen for afgørelsen vedrørende underordnelsesforholdet mellem partnerne/aktionærerne og sagsøgerne, hvis eksistens klart blev påvist i den dokumentation, der blev indsendt til Forvaltningsagenturet.